Ferdinand Christian Baur
Store norske leksikon,Religion og filosofi,Religioner og livssyn,Kristendom,Protestantisme
Ferdinand Christian Baur, tysk protestantisk teolog som fra 1826 var professor i historisk teologi i Tübingen.
Baur var en foregangsmann i den historisk-kritiske undersøkelse av Det nye testamentet og den eldste kirkehistorien. Han var også med på å utvikle disiplinen dogmehistorie. Hans egen historiske betraktning var påvirket av den hegelske filosofi, idet han betraktet historien som en dialektisk prosess hvor tese og antitese går opp i syntese. I de nytestamentlige skriftene fant han en kamp mellom den petrinske jødekristendom og den paulinske hedningekristendom, som ledet til oppkomsten av den katolske kirke på 100-tallet.Baur stiftet den såkalte Tübingerskole, som spilte en stor rolle i 1800-tallets teologi. Problemstillinger fra denne skolen har også stått sentralt i nytestamentlig forskning på 1900-tallet. Les mer i Store norske leksikon kirkehistorie dogmehistorie bibelvitenskap